TANJUG \*

\*10.12.2014\*

Misija OEBSa sutra u Novom Pazaru organizuje prezentaciju na temu javnih nabavki za ponuđače iz privatnog sektora, saopštila je danas Kancelarija OEBSa.

Prezentacija će se održati u saradnji sa Upravom za javne nabavke Srbije,s ciljem da informiše ponuđače iz privatnog sektora na nivou regiona o promenama i načinu primene novog Zakona o javnim nabavkama.

Učesnici će imati priliku da čuju na koje informacije imaju pravo u pogledu učešća u postupku javnih nabavki, na koji način se ulaže zahtev za zaštitu prava, kao i da se bliže upoznaju sa radom i postupanjem Uprave za javne nabavke.

Na otvaranju će, u ime Misije OEBSa u Srbiji, govoriti stručni savetnik za borbu protiv korupcije Ivan Eskiva, dok će prezentaciju održati savetnici iz Uprave za javne nabavke Milos Jović i Mladen Alempijević, piše u saopštenju.